Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 12/03, 34/03 i 65/13) i člana 5. Uredbe o uslovima, kriterijima, postupku i načinu imenovanja, te načinu rada školskog odbora za srednje škole čiji je osnivač Skupština Tuzlanskog kantona („Službene novine Tuzlanskog kantona“, broj: 12/20) Ministarstvo obrazovanja i nauke Tuzlanskog kantona raspisuje

**JAVNI KONKURS**

**za imenovanje predsjednika i članova školskog odbora u srednjim školama**

**čiji je osnivač Skupština Tuzlanskog kantona**

**I**

**Raspisuje se Javni konkurs za imenovanje predsjednika i članova školskog odbora ispred osnivača i lokalne zajednice i iz reda zaposlenika i roditelja učenika u gimnaziji i srednjoj umjetničkoj školi i imenovanje članova školskog odbora ispred osnivača, lokalne zajednice i tržišta rada i iz reda zaposlenika i roditelja učenika u srednjim tehničkim, stručnim i mješovitim školama kao javnim ustanovama čiji je osnivač Skupština Tuzlanskog kantona i to u:**

1. JU Mješovita srednja škola Banovići
2. JU Mješovita srednja škola Čelić
3. JU Mješovita srednja škola Doboj Istok
4. JU Gimnazija „Dr. Mustafa Kamarić“ Gračanica
5. JU Mješovita srednja škola Gračanica
6. JU Gimnazija „Mustafa Novalić“ Gradačac
7. JU Mješovita srednja škola „Hasan Kikić“ Gradačac
8. JU Mješovita srednja škola Kalesija
9. JU Mješovita srednja škola „Musa Ćazim Ćatić“ Kladanj
10. JU Mješovita srednja škola Lukavac
11. JU Mješovita srednja ekonomsko-hemijska škola Lukavac
12. JU Mješovita srednja elektro-mašinska škola Lukavac
13. JU Mješovita srednja škola Sapna
14. JU Mješovita srednja škola Srebrenik
15. JU Mješovita srednja škola Teočak
16. JU Gimnazija „Meša Selimović“ Tuzla
17. JU Gimnazija „Ismet Mujezinović“ Tuzla
18. JU Srednja ekonomsko-trgovinska škola Tuzla
19. JU Srednja medicinska škola Tuzla
20. JU Srednja muzička škola Tuzla
21. JU Turističko-ugostiteljska škola Tuzla
22. JU Mješovita srednja elektrotehnička škola Tuzla
23. JU Mješovita srednja građevinsko-geodetska škola Tuzla
24. JU Mješovita srednja hemijska škola Tuzla
25. JU Mješovita srednja mašinska škola Tuzla
26. JU Mješovita srednja saobraćajna škola Tuzla
27. JU Mješovita srednja rudarska škola Tuzla
28. JU Mješovita srednja škola Tuzla
29. JU Gimnazija Živinice
30. JU Mješovita srednja škola Živinice

**na mandat od četiri godine.**

**II**

**Opis poslova Školskog odbora:**Školski odbor je organ upravljanja i nadležan je da utvrđuje potrebu za prijemom zaposlenika u radni odnos; utvrđuje prijedlog plana upisa učenika u prvi razred; odlučuje o pravima nastavnika, stručnih saradnika i saradnika na dalji obrazovno-odgojni rad kao drugostepeni organ; odlučuje o prigovoru roditelja odnosno staratelja učenika na rad nastavnika i stručnih saradnika, i drugim pitanjima vezano za status učenika; odlučuje o žalbama roditelja odnosno staratelja učenika na izrečenu pedagošku mjeru; odlučuje, na prijedlog nastavničkog vijeća ili direktora, o prigovoru nastavnika, stručnih saradnika i saradnika na ocjenu o radu; imenuje i razrješava direktora škole uz prethodnu saglasnost osnivača; donosi pravila škole; usmjerava i kontroliše rad direktora te predlaže Ministarstvu obrazovanja i nauke (u daljem tekstu: Ministarstvo) ocjenu o radu direktora škole kao javne ustanove; razmatra polugodišnje izvještaje o izvršenju odobrenog budžeta škole po vrstama troškova i izvorima sredstava; donosi odluke o nabavci stalnih sredstava u skladu sa odobrenim budžetom i usvaja izvještaj o provedenim nabavkama; razmatra i usvaja izvještaj popisnih komisija o popisu sredstava i izvora sredstava škole i na prijedloge popisnih komisija donosi odluke o otpisu; razmatra i donosi odluke o visini sredstava na ime upisnine i odštete; donosi akt o unutrašnjoj organizaciji i sistematizaciji i pravilnik o plaćama zaposlenika uz saglasnost Ministarstva za škole čiji je osnivač Skupština Kantona, te druge opće akte; odlučuje u drugom stepenu o prigovorima zaposlenika na odluke direktora o pravima i obavezama iz radnog odnosa i drugim slučajevima; rješava pitanja odnosa sa osnivačem; donosi odluku o raspolaganju pokretnim ili nepokretnim stvarima u vlasništvu škole, izdavanju nepokretnih stvari u zakup ili davanju pokretnih ili nepokretnih stvari drugim licima na besplatno korištenje; odgovara osnivaču za rezultate rada škole; podnosi osnivaču, najmanje jedanput godišnje, izvještaj o svom radu i radu škole; vrši i druge poslove u skladu sa ovim zakonom i pravilima škole; izvršava odluke i zaključke Ministarstva.

Imenovanje školskog odbora vrši Vlada Tuzlanskog kantona. U gimnaziji i srednjoj umjetničkoj školi dva člana školskog odbora imenuju se ispred osnivača i lokalne zajednice, dva člana imenuju se iz reda zaposlenika škole i jedan član se imenuje iz reda roditelja učenika škole. U srednjoj tehničkoj, stručnoj i mješovitoj školi tri člana školskog odbora imenuju se ispred osnivača, lokalne zajednice i tržišta rada, jedan član iz reda zaposlenika škole i jedan član iz reda roditelja učenika škole. Član školskog odbora ispred osnivača imenuje se za predsjednika školskog odbora. Direktor, pomoćnik direktora škole i predsjednik sindikalne organizacije kao i druga lica utvrđena posebnim propisom ne mogu biti imenovani u školski odbor škole. Sastav školskog odbora mora odražavati nacionalnu strukturu učenika, roditelja, zaposlenika škole i lokalne zajednice po važećem popisu stanovništva. Mandat školskog odbora traje četiri godine, s tim što članu školskog odbora iz reda roditelja mandat prestaje prije isteka vremena na koji je imenovan, danom završetka školovanja djeteta. Isto lice može biti imenovano za predsjednika ili člana školskog odbora škole čiji je osnivač Skupština Kantona najviše dva puta uzastopno. Vršenje dužnosti člana školskog odbora je dobrovoljno i bez naknade.

**III**

 **Za člana školskog odbora može biti imenovan kandidat koji ispunjava sljedeće opće**

**uslove:**

- da je državljanin Bosne i Hercegovine,

- da je stariji od 18 godina, ali ne stariji od 65 godina,

- da je zdravstveno sposoban za obavljanje poslova na koje se kandiduje,

- da u periodu od tri godine prije obavljanja upražnjene pozicije kao rezultat disciplinske mjere nije otupšten iz organa državne službe (na bilo kojem nivou vlasti u BiH),

- da nije osuđivan za krivično djelo,

- da se na njega ne odnosi član IX stav 1. Ustava Bosne i Hercegovine,

- da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine,

 - da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poziva, djelatnosti ili dužnosti,

**IV**

**Za člana školskog odbora može biti imenovan kandidat koji ispunjava sljedeće posebne uslove:**

- da ima završenu visoku ili višu stručnu spremu ili završen prvi ciklus visokog obrazovanja u minimalno trogodišnjem trajanju sa ostvarenih 180 ECTS bodova,

 - da ima najmanje jednu (1) godinu radnog iskustva nakon sticanja više odnosno visoke stručne spreme,

- da nije član upravnog, izvršnog ili drugog organa političke stranke,

 - da nema privatni finansijski interes u školi u kojoj se imenuje i da nema smetnji za imenovanje određenih posebnim propisima,

- da ima mjesto prebivališta na području grada/općine u kojoj je sjedište škole u kojoj se prijavljuje (odnosi se na kandidate za člana školskog odbora koji se prijavljuju ispred lokalne zajednice),

- da je zaposlen kod poslodavca koji zapošljava neko od zanimanja/stručnih zvanja koja se obrazuju u školi u kojoj se prijavljuje (odnosi se na knadidate za člana školsog odbora koji se prijavljuje ispred tržišta rada),

- da ima status zaposlenika škole (odnosi se na kandidate za člana školskog odbora koji se prijavljuju iz reda zaposlenika), odnosno status roditelja učenika škole (odnosi se na kandidate za člana školskog odbora koji se prijavljuju za člana školskog odbora iz reda roditelja učenika škole).

Izuzetno, ukoliko se iz reda roditelja učenika na konkurs ne prijavi kandidat koji ispunjava uslove u pogledu stručne spreme (da ima završenu visoku ili višu stručnu spremu ili završen prvi ciklus visokog obrazovanja u minimalno trogodišnjem trajanju sa ostvarenih 180 ECTS bodova), vijeće roditelja bez konkursa, uz ispunjavanje ostalih propisanih uslova, može predložiti lice koje posjeduje minimalno srednju stručnu spremu (IV stepen), koju činjenicu je, prilikom dostavljanja pisanog prijedloga Ministarstvu dužno posebno naglasiti i obrazložiti.

Za člana školskog odbora ispred osnivača, lokalne zajednice, tržišta rada i roditelja učenika ne može biti imenovan zaposlenik škole u kojoj se školski odbor imenuje.

**V**

**Za sve kandidate koji u potpunosti ispunjavaju opće i posebne uslove iz ovog javnog konkursa u postupku konačnog izbora uzet će se u obzir i sljedeći kriteriji:**

* dužina radnog iskustva na poslovima iz djelatnosti škole,
* stepen stručne spreme,
* komunikativne i organizatorske sposobnosti,
* minimum znanja o organizaciji i djelatnosti škole i školskog odbora,
* sposobnost savjesnog i odgovornog obavljanja upražnjene pozicije,
* sposobnost nepristrasnog donošenja odluka,
* sposobnost upravljanja finansijskim i ljudskim resursima,
* naklonjenost timskom radu,
* rezultati rada tokom karijere.

**VI**

Prijava na konkurs, zavisno od toga da li se radi o kandidatu za člana školskog odbora iz reda osnivača i lokalne zajednice u gimnaziji i srednjoj umjetničkoj školi, iz reda osnivača, lokalne zajednice i tržišta rada u srednjim tehničkim, stručnim i mješovitim školama, iz reda zaposelnika ili roditelja učenika škole, vrši se na obrascima Obrazac I, II, III ili IV koji su prilog ovog konkursa i čine njegov sastavni dio.

**Uz popunjen i potpisan prijavni obrazac i kraću biografiju, potrebno je priložiti i sljedeću dokumentaciju:**

* Uvjerenje o državljanstvu ili ovjerena fotokopija lične karte (ne starije od tri mjeseca),
* Izvod iz matične knjige rođenih ili ovjerena fotokopija lične karte (ne starije od tri mjeseca),
* Uvjerenje o zdravstvenoj sposobnosti dostavljaju samo imenovani kandidati nakon izvršenog imenovanja),
* Uvjerenje/potvrda da kandidat koji radi ili koji je radio u državnoj službi u periodu od tri (3) godine prije dana objavljivanja Javnog konkursa nije otpušten iz državne službe kao rezultat disciplinske mjere na bilo kom nivou vlasti u Bosni i Hercegovini (izdaje organ državne službe kod kojeg kandidat radi ili je radio u navedenom periodu), odnosno izjava ovjerena od strane nadležnog organa ne starija od tri (3) mjeseca da kandidat nije radio u državnoj službi u periodu od tri (3) godine prije dana objavljivanja Javnog konkursa (dostavljaju kandidati koji u navedenom periodu nisu radili u državnoj službi),
* Izjave kandidata ovjerene od strane nadležnog organa o ispunjavanju općih uvjeta iz tačke III alineja 5., 6., 7. i 8. Javnog konkursa (ne starije od tri (3) mjeseca);
* Dokaz o završenoj visokoj ili višoj stručnoj spremi ili završenom prvom ciklusu visokog obrazovanja u minimalno trogodišnjem trajanju sa ostvarenih 180 ECTS bodova (ovjerena fotokopija diplome);
* Dokaz o radnom iskustvu ( uvjerenje ili potvrda);
* Izjave kandidata, ovjerene od strane nadležnog organa o ispunjavanju posebnih uvjeta iz tačke IV alineja 3., 4., 5., 6. i 7. Javnog konkursa (ne starije od tri (3) mjeseca);

Dokumenti priloženi uz prijavu moraju biti orginali ili ovjerene kopije (Pod ovjerenom kopijom smatra se dokumenatcija koja je ovjerena od strane nadležnog gradskog/općinskog organa uprave ili notara).

Kandidati zaposleni u organima državne službe koji uđu u uži izbor i budu pozvani na intervju, prilikom obavljanja intervjua dužni su priložiti rješenje kojim je kandidatu data pismena saglasnost od strane rukovodioca organa državne službe za obavljanje dopunske djelatnosti.

Prijavu na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona sa dokazima o ispunjavanju gore navedenih uslova potrebno je dostaviti u roku od 15 dana od dana posljednjeg objavljivanja. Javni konkurs u skraćenom obliku (verziji) bit će objavljen u „Službenim novinama Federacije Bosne i Hercegovine“ i u dnevnim novinama „Dnevni Avaz“, dok će integralni tekst konkursa biti objavljen na internet stranici Vlade Tuzlanskog kantona i Ministarstva obrazovanja i nauke Tuzlanskog kantona.

 Prijave na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za članove školskog odbora ispred osnivača i lokalne zajednice u gimnaziji i srednjoj umjetničkoj školi te za imenovanje članova školskog odbora ispred osnivača, lokalne zajednice i tržišta rada u srednjim tehničkim, stručnim i mješovitim školama sa traženim dokumentima dostavljaju se Ministarstvu obrazovanja i nauke Tuzlanskog kantona putem Centralne pisarnice Kantonalnih organa uprave (adresa Rudarska 57, Tuzla) lično ili poštom preporučeno u zatvorenoj koverti sa naznakom:

**"Prijava na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za članove školskog odbora ispred osnivača i lokalne zajednice u gimnaziji i srednjoj umjetničkoj školi te imenovanje članova školskog odbora ispred osnivača, lokalne zajednice i tržišta rada u srednjim tehničkim, stručnim i mješovitim školama,**

**Komisiji za izbor– (NE OTVARAJ)"**

 Prijave na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za članove školskog odbora iz reda zaposlenika škole u gimnaziji, srednjoj umjetničkoj školi, srednjim tehničkim, stručnim i mješovitim školama sa traženim dokumentima dostavljaju se komisiji za izbor članova školskog odbora iz reda zaposlenika škole na adresu škole za koju zaposlenik konkuriše, lično ili poštom preporučeno u zatvorenoj koverti sa naznakom:

**"Prijava na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za članove školskog odbora iz reda zaposlenika škole, Komisiji za izbor– (NE OTVARAJ)"**

 Prijave na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za člana školskog odbora iz reda roditelja učenika škole u gimnaziji, srednjoj umjetničkoj školi, srednjim tehničkim, stručnim i mješovitim školama sa traženim dokumentima dostavljaju se komisiji za izbor članova školskog odbora iz reda roditelja učenika škole na adresu škole za koju roditelj konkuriše, lično ili poštom preporučeno u zatvorenoj koverti sa naznakom:

**"Prijava na Javni konkurs za imenovanje predsjednika i članova školskog odbora u srednjim školama čiji je osnivač Skupština Tuzlanskog kantona za člana školskog odbora iz reda roditelja učenika škole, Komisiji za izbor– (NE OTVARAJ)"**

Prijavni obrasci mogu se preuzeti na web stranicama Vlade Tuzlanskog kantona [www.vlada.tk.gov.ba](http://www.vlada.tk.gov.ba) i Ministarstva obrazovanja i nauke [www.montk.gov.ba](http://www.montk.gov.ba) .

Nepotpune ili neblagovremene prijave neće biti uzete u razmatranje.

Sa kandidatima koji ispunjavaju uslove za imenovanje provest će se intervju (razgovor) o čemu će isti biti naknadno obaviješteni.

 **Ministarstvo obrazovanja i nauke Tuzlanskog kantona**